


TIRIONDEB 
RHAGLUNIAETH DUW. 


Y gwiwddoeth Gymry gweddaidd, 

Hawddgaraidd, lariaidd, lu, 

Mawr achos moli'r Arglwydd, 

Mewn sobrwydd yma sy ; 

Clodfori'r Brenin nefol, 

'Frag'wyddol Dri yn Un, 

Am gynnal corff ac enaid, 

Yn awr yw dyled dyn. 
Gwrthrychau o'i drugaredd, 

Ei ddoeth ymgeledd ef, 

Yw pob peth byw a welir, 

Dan awyr is y nef; 

Efe sydd yn gofalu, 

Gan drefnu digon draw, 3 

Í borthi pob anghenog, “ 

O'i enwog, lwythog, law. ' 
O gwelwn, Gymry gwiwlon, 

Mor dirion y mae Duw, 


' Wrth anfon ffrwythau'r ddaear, 


Ini mor hawddgar yw ; 
Er bygwth barn yn ddiau, 
Y gweddaidd lesu gwyn, 
dangosodd ei drugaredd, 
Yn rhyfedd iawn yn hyn. 
Pa ryfedd fuasai'n gweled, 
Yn dyodde' newyn du, 
Neu drymach barnedigaeth, 
Am fariaeth drwg a fu ; 
Ond wele ni'n wrthrychau, 
O dosturiaethau Duw, 
Clodforwn ein Gwaredydd 
Da, bennydd tra fo'm byw. 
Er ini haeddu melltith, 











Fe roddoddfendith fawr; 
Uawn gysgod dan adenydd 
Pen-llywydd nef a llawr; 
I gadw ein cyrff rhag eisiau 
Cawn fara ganddo ef: 

A'i air yn ymborth enaid, 
Nes myn'd i nodded nef. 

Fe'n bwydodd, fe'n dilladodd, 
Fe'n cadwodd rhag pob cur; 
Clodforwn y Messiah 
Fu'n diodde'r hoelion dur: 

Fe gadwodd gwsg a synwyr, 
Yn neddf ein nattur ni ; 
Clodfored pob pechadur 
Yr hwn sydd Un yn Dri. 

Efe sy'n hilio byrddau 

A bara yn ddiball, 

Ma'n rhoddi pob daioni, 

Mae'n lloni'r naill a'r llall; 

Mae'n gwaeddi,a ninau'n gwrthod, 
Mae'n cynyg cymod eu, 

Mae am ein cael yn gymmwys 

I fro paradwys fry. 

Pob cerydd a phob trallod 

Sy'n dyfod ar bob dyn, 
Duw anwyl a'i hordeiniodd, 
Fe'i rhoddodd bob yrun; 
Er mwyn ein galw, gwelwch, 
A llwyr ddychwelwch ell, 

O ffordd y llyn sy'n llosgi, 
Rhag i chwi fyn'd ar goll. 

Fe dderfydd gwisgoedd gwych- 
Yn union dan y nen, (ion 
Fe dderfydd eisiau bara, 
Daw'r bywyd yma 1 ben; 

o 
Deffrown i 'mofyn Iesu 
Rhown heibioffynu ffol— 
Pales fydd bwyd a dillad, 
Â'r enaid bach ar ol? 

Er cael danteithion helaeth, 
Yn awr i 1 gynnal nerth, 
Mae bara a dwfr y bywyd 
Yn ganmil mwy eu gwerth ; 
Gweddiwn am yr Arglwydd, 
Sef Llywydd pob gwellhad, 
Ein derbyn yn dragwyddol, 
Í wledd ei nefol wlad. 

Diolchwn am ein bara, 
i'r doeth Jehofah Dad, 

Cyd eiliwn foliant helaeth, 
Am luniaeth yn y wlad, 

Ond molwn, gorfoleddwn, 
Ac eiliwn uchel gan, 

Fod son am Geidwad cadarn, 
Rhag dyfnder uffern dan, 

Wrth fwyta ffrwythau'r meusydd 
A'u cynnydd heb nacad, 
Clodforwn Dduw'r gogoniant, 
Mewn llwyddiant am wellhad; 
A cheisiwn wledd drag'wyddol, 
O fewn i'r nefol nyth, 

Yn mhlith y duwiol deulu, 
O'r bwyda bery byth. 

Cynhauaf mawr sy'n dyfod, 
Bydd barod, enaid byw, 

Peth mawr yw bod yn gywir 
Pan ddaw medelwyr Duw: 
Fe gaiff y rhai'n orchymyn, 
A hyny yn ddiwahan, 

Pan gant y gwenith adref, 
Am losgi'r efrau'n lân. 

Mae'r Barnwr mawr yn sefyll, 
A'i wyntyll yn ei law, 
Y gwenith i ddiddosfa, ì 
Rhyw fore ddydd a ddaw; 
Ynghlorian Duw fe'n pwysir, 
Yn gywir dyma'r gwir, 

Mae diwrnod nithio'n nesu' MW 
Daw hyny cyn bo hir. 





Meddianna llafur Iesu, 
Bef duwiol deulu doeth, 4 
Y nef, pan fo'r annuwiol 
Mewn pair trag'wyddol poeth; 
Cant delyn aur yn ebrwydd, 
A phalmwydd yn eu llaw, 
'Nol concro'r olaf elyn, 
Sef angau, brenin braw. 
Y goron ddrain, o'i wirfodd, 
Fe'i cariodd Iesu cu, 
Fe roddodd waed ei galon, 
Gael goron aur ì ni: A 
Er cael maddeuant pechod, 
A llwyr ollyngdod lion, | 
Gorphenwyd ago: ffynnon *t 
Hyfrydlon, dan ei fron. 

Er mwyn i ni gael noddfa, | 
Bu'n dyodde' llid ei Dad, | 
Mae bywyd yn ei loesion, | 
A choron a iachad : - 
'Trwy chwys yn ddafnau gwaedlyd, 

Cawn wynfyd nefoedd wen, 
Ac enw mewn gogoniant, bn 
Er mwyniant byth. Amen. | 

